Pako Seribe

Pako Seribe (født 7. april 1991 i Gaborone) er en botswansk friidrettsutøver som konkurrerer i sprintløp. Han ble afrikamester på 4x400 meter ved afrikamesterskapet i friidrett 2014, og han ble juniorafrikamester på 400 meter i 2009. 

 Idrettskarriere 
Seribe deltok ved ungdoms-VM i friidrett 2007 i Ostrava, der han ble slått ut i semifinalene på 400 meter, med 9. beste tid.IAAF - 5th IAAF World Youth Championships > 400 Metres - Boys, besøkt 25. desember 2015. Samme år deltok han ved Juniorafrikamesterskapet i friidrett 2007 i Ouagadougou, der han fikk bronse på 400 meter.World Junior Athletics History - African Junior Championships 2007, besøkt 25. desember 2015.

Ved junior-VM i friidrett 2008 deltok han på det botswanske stafettlaget på 4 x 400 meter, men de ble slått ut i innledningsheatene med 13. beste tid.IAAF - 12th IAAF World Junior Championships > 4x400 Metres Relay - men, besøkt 25. desember 2015. Han fikk to medaljer ved Juniorafrikamesterskapet i friidrett 2009 - individuelt vant han 400 meter, og på 4 x 400 meter kom Botswana på 3.-plass. 

I 2010 deltok han ved VM i friidrett innendørs 2010 i Qataar, men Botswana ble her diskvalifisert i innledningsheatet. De løp inn til 2.-plass og ny afrikarekord, men ble diskvalifisert etter løpet, for feil i en veksling.Afrikan Athletics - Botswana’s 4x400m relay disqualified, better Luck next time (arkivert), besøkt 25. desember 2015. Ved Junior-VM i friidrett 2010 endte han på 8.-plass på 400 meter (sist i finalen), med tiden 48,07, og Botswana kom her på 7.-plass på 4 x 400 meter stafett. 

Seribe løp 400 meter på 46,97 i innledningsheatet ved VM i friidrett 2011, og gikk ikke videre til semifinalen. Ved Panafrikanske leker 2011 løp han på 46,69 i semifinalen, og nådde med det finalen. I finalen løp han på 46,88 og kom på 8.-plass.  

Botswanas stafettlag på 4 x 400 meter ved VM i friidrett innendørs 2012 satte ny botswansk rekord i innledningsheatet, med 3:13,21, men dette holdt ikke til en plass i finalen. Han deltok også ved Afrikamesterskapet i friidrett 2012, men greide bare 49,12 i innledningsheatet, og gikk såvidt til semifinalen med 25. beste tid i innledningsheatene. Han fullførte ikke semifinalen.CAA - 18èmes Championnats Seniors d'Afrique d'Athlétisme - Porto-Novo (BEN) Stade de Gaulle, besøkt 25. desember 2015. Ved VM i friidrett 2013 deltok han også på 4 x 400 meter, men Botswana ble igjen slått ut i innledningsheatet. 

Han deltok ved Samveldelekene 2014 deltok han på 400 meter, men fikk 21. beste tid i semifinalene, og nådde ikke finalen.Glasgow 2014 - Athletics at the 2014 Commonwealth Games, besøkt 25. desember 2015. Senere på året deltok han ved Afrikamesterskapet i friidrett 2014, der han kom på 6.-plass på 400 meter, med 45,40 sekunder, og han deltok også på Botswanas stafettlag som vant 4 x 400 meter stafett, med tiden 3:01,89, som var ny nasjonal rekord på distansen. 

Ved Panafrikanske leker 2015 ble han slått ut i semifinalen på 200 meter, med 17. beste tid, og han deltok på Botswanas stafettlag som kom på 5.-plass på 4 x 100 meter. 

 Referanser 

 Eksterne lenker 

  Profil hos All-Athletics 
  Profil hos Samveldelekene 2014 (arkivert)

Kategori:Botswanske sprintere
Kategori:Afrikamestere i friidrett
Kategori:Juniorafrikamestere i friidrett
Kategori:Personer fra South-East District (Botswana)
Kategori:Fødsler i 1991